
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι και προϋποθέσεις κατανομής μετοχών οι οποίες 
εισάγονται στη Νέα Χρηματιστηριακή Αγορά και 
διατίθενται με δημόσια εγγραφή μεταξύ των δια¬ 


φόρων κατηγοριών επενδυτών. 1 

Υποχρεώσεις των Εταιριών που έχουν εισάγει τις με¬ 
τοχές τους στη Νέα Χρηματιστηριακή Αγορά. 2 

Ανάδοχος και Σύμβουλος της Νέας Χρηματιστηριακής 
Αγοράς. 3 

Ειδικός Διαπραγματευτής στη Νέα Χρηματιστηριακή 
Αγορά. 4 


ΑΠΟΦΑΣΕΙΣ 

Αριθ. 12113 (1) 

Όροι και προϋποθέσεις κατανομής μετοχών οι οποίες ει- 
σάγονται στη Νέα Χρηματιστηριακή Αγορά και διατί¬ 
θενται με δημόσια εγγραφή μεταξύ των διαφόρων κα¬ 
τηγοριών επενδυτών. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 7Α/182/25.1.2000 του Δ.Σ.) 

Αφού έλαβε υπόψη το άρθρο 2 παρ. Ε εδάφιο 2 του Ν. 
2733/1999 (ΦΕΚΑ155), αποφασίζει ομόφωνα: 

Άρθρο 1 

Η παρούσα απόφαση εφαρμόζεται στην περίπτωση ει¬ 
σαγωγής μετοχών με δημόσια εγγραφή στη Νέα Χρημα¬ 
τιστηριακή Αγορά. 

Άρθρο 2 

1. Για να συμμετάσχουν οι επενδυτές στη δημόσια εγ¬ 
γραφή, πρέπει να διατηρούν Μερίδα Επενδυτή και Λογα¬ 
ριασμό Αξιών στο Σύστημα Αυλών Τίτλων (ΣΑΤ). Οι αριθ¬ 
μοί της Μερίδας Επενδυτή και του Λογαριασμού Αξιών 
πρέπει να σημειώνονται στην αίτηση εγγραφής. 

2. Αιτήσεις συμμετοχής για απόκτηση μετοχών γίνονται 
δεκτές, εφόσον είτε έχει καταβληθεί στους Αναδόχους σε 


μετρητά ή με τραπεζική επιταγή το ισόποσο της συμμετο¬ 
χής είτε έχει δεσμευθεί το ισόποσο της συμμετοχής σε 
πόσης φύσεως τραπεζικούς λογαριασμούς καταθέσεων 
του επενδυτή ή σε λογαριασμούς του αύλων τίτλων ομο¬ 
λόγων ή εντόκων γραμματίων κεντρικών κυβερνήσεων 
χωρών της Ζώνης Α όπως αυτή ορίζεται στην 
ΠΔ/ΤΕ/2054/1992 (εφεξής «Ζώνη Α») είτε, τέλος, έχει δε¬ 
σμευθεί το προϊόν συμφωνίας επαναγοράς φυσικών τίτ¬ 
λων (ΠθνθΓδθ Βέρο) κεντρικών κυβερνήσεων της Ζώνης 
Α. Η συμμετοχή στη δημόσια εγγραφή δεν μπορεί να γίνει 
με προσωπική επιταγή ή με τη δέσμευση άλλων αξιογρά- 
φων ή αξιών, όπως μεριδίων αμοιβαίων κεφαλαίων ή με 
την παροχή οποιοσδήποτε άλλης μορφής εξασφάλισης 
όπως εγγυητικών επιστολών, ενεχύρου επί αξιογράφων, 
εκχώρησης απαιτήσεων κλπ. Οι αιτήσεις θα γίνονται δε¬ 
κτές μόνο εφόσον οι επενδυτές είναι δικαιούχοι ή συνδι- 
καιούχοι των λογαριασμών βάσει των οποίων εγγράφο- 
νται. Ειδικά για τους αλλοδαπούς θεσμικούς επενδυτές, 
οι Ανάδοχοι μπορούν με ευθύνη τους να δέχονται βεβαι¬ 
ώσεις από τράπεζες που εδρεύουν σε χώρες της Ζώνης Α 
ότι έχουν δεσμευτεί σε αυτές τα απαιτούμενα για την εγ¬ 
γραφή κεφάλαια, σύμφωνα με τα ανωτέρω οριζόμενα. 

3. Το ανώτατο όριο εγγραφής κατά επενδυτή δε μπορεί 
να υπερβαίνει την αξία του συνολικού αριθμού των μετο¬ 
χών που διατίθενται με δημόσια εγγραφή. 

4. Σε κάθε περίπτωση στους επενδυτές κατανέμεται 
αριθμός μετοχών που αντιστοιχεί σε ακέραιο αριθμό μο¬ 
νάδων διαπραγμάτευσης και τηρούνται οι ισχύουσες δια¬ 
τάξεις περί διασποράς. 

5. Η χρονική διάρκεια των δημοσίων εγγραφών ορίζεται 
σε τρεις (3) εργάσιμες ημέρες. 

Άρθρο 3 

1. Ο αριθμός των μετοχών που διατίθενται με δημόσια 
εγγραφή χωρίζεται σε δύο τμήματα, ίσα προς το 70% και 
το30%του συνόλου. Το πρώτο τμήμα (70%) διατίθεταιγια 
την ικανοποίηση των εγγραφών φυσικών και νομικών προ¬ 
σώπων, εκτός των θεσμικών επενδυτών. Το δεύτερο τμή¬ 
μα (30%) διατίθεται για την ικανοποίηση των εγγραφών 
ημεδαπών και αλλοδαπών θεσμικών επενδυτών, οι οποίοι 
εγγράφονται για ίδιο λογαριασμό. 

2. Η τιμή διάθεσης των μετοχών είναι ενιαία και για τα 
δύο τμήματα της προηγούμενης παραγράφου. 

Άρθρο 4 

1. Για την κατανομή του 70% του συνόλου των μετοχών 
που διατίθενται στα φυσικά ή νομικά πρόσωπα που δεν εί¬ 
ναι θεσμικοί επενδυτές, ο συνολικός αριθμός των προ- 
σφερόμενων μετοχών στην κατηγορία αυτή διαιρείται με 
τον αριθμό 500. Το πηλίκο της διαίρεσης στρογγυλοποι- 
είται στο πλησιέστερο ακέραιο πολλαπλάσιο της μονά¬ 
δας διαπραγμάτευσης. 

2. Κατά προτεραιότητα ικανοποιούνται οι εγγραφές για 
αριθμό μετοχών μέχρι το πηλίκο της παραπάνω διαίρε¬ 
σης, μετά την στρογγυλοποίηση. 

3. Εάν οι διαθέσιμες μετοχές δεν επαρκούν για την ικα¬ 
νοποίηση κατά προτεραιότητα όλων των εγγραφών σύμ¬ 
φωνα με την παράγραφο 2 του παρόντος άρθρου, οι με¬ 
τοχές κατανέμονται από τον Κύριο Ανάδοχο με μέθοδο 
που περιγράφεται στο Ενημερωτικό Δελτίο και που εξα¬ 
σφαλίζει τη διαφάνεια και την ίση μεταχείριση των επεν¬ 
δυτών (π.χ αναλογική ή μη μείωση του ανά επενδυτή κα- 
τανεμόμενου αριθμού μετοχών, διενέργεια κλήρωσης, 
συνδυασμός των ανωτέρω κλπ). 

4. Εάν μετά την ικανοποίηση κατά προτεραιότητα των 
εγγραφών σύμφωνα με την παράγραφο 2 του παρόντος 
άρθρου παραμένουν αδιάθετες μετοχές, αυτές κατανέ- 
μονται στους επενδυτές που ενεγράφησαν για αριθμό με¬ 
τοχών μεγαλύτερο του πηλίκου της διαίρεσης (μετά τη 
στρογγυλοποίηση), αναλογικά, με βάση το μη ικανοποιη- 
θέν τμήμα της εγγραφής τους. 

Άρθρο 5 

1. Ως θεσμικοί επενδυτές για την εφαρμογή της παρού¬ 
σας νοούνται τα αμοιβαία κεφάλαια, οι εταιρίες επενδύ¬ 
σεων χαρτοφυλακίου, οι ΕΠΕΥ με μετοχικό κεφάλαιο άνω 
του ενός δισεκατομμυρίου δραχμών ή του ισόποσου σε 
ξένο νόμισμα, τα πιστωτικά ιδρύματα, οι ασφαλιστικές 
εταιρίες με σύνολο ενεργητικού άνω των έξι δισεκατομ¬ 
μυρίων δραχμών ή του ισόποσου σε ξένο νόμισμα με βά¬ 
ση τον τελευταίο δημοσιευμένο Ισολογισμό και τα ασφα¬ 
λιστικά ταμεία. Σε κάθε περίπτωση δεν θεωρούνται θε¬ 
σμικοί επενδυτές οι υπεράκτιες εταιρίες (οίίεόοΓθ 
οοπιραπίθε). 

2. Οι Ανάδοχοι οφείλουν να τηρούν και να έχουν στη διά¬ 
θεση των εποπτικών αρχών στοιχεία από τα οποία να προ¬ 
κύπτει ότι οι εγγραφόμενοι ως αλλοδαποί θεσμικοί επεν¬ 
δυτές, πληρούν προϋποθέσεις αντίστοιχες με αυτές που 
διέπουν τους ημεδαπούς θεσμικούς επενδυτές που ανα- 
φέρονται παραπάνω και εποπτεύονται από αντίστοιχες 
κατά χώρα εποπτικές αρχές. 

3. Η κατανομή των μετοχών στο τμήμα του 30% του συ¬ 
νόλου τους που διατίθενται για την ικανοποίηση των εγ¬ 
γραφών θεσμικών επενδυτών γίνεται με ευθύνη του Κυρί¬ 
ου Αναδόχου. 

4. Ο Κύριος Ανάδοχος προκαθορίζει τα κριτήρια, με βά¬ 
ση τα οποία θα κατανεμηθούν οι μετοχές στους θεσμι¬ 
κούς επενδυτές και τα οποία μπορεί να είναι ποσοτικού 
και ποιοτικού χαρακτήρα. Τα κριτήρια πρέπει να αναφέ- 
ρονται συνοπτικώς στο Ενημερωτικό Δελτίο της εκδό- 
τριας Εταιρείας. 

5. Ο Κύριος Ανάδοχος πρέπει να είναι σε θέση να παρέ¬ 
χει στις εποπτικές αρχές στοιχεία από τα οποία να προ¬ 
κύπτει ο τρόπος με τον οποίο εφήρμοσε τα προαναγγελ- 
θέντα κριτήρια προκειμένου να κατανείμει τις μετοχές 
στους θεσμικούς επενδυτές. 


6. Από την κατανομή των μετοχών στους θεσμικούς 
επενδυτές εξαιρούνται οι Ανάδοχοι και οι Σύμβουλοι της 
συγκεκριμένης έκδοσης καθώς και οι συνδεδεμένες με 
αυτούς επιχειρήσεις, εξαιρουμένων των Ανωνύμων Εται¬ 
ριών Επενδύσεων Χαρτοφυλακίου και των Ανωνύμων 
Εταιριών Διαχείρισης Αμοιβαίων Κεφαλαίων, εφόσον οι 
τελευταίες εγγράφονται για λογαριασμό αμοιβαίων κε¬ 
φαλαίων που διαχειρίζονται. 

Άρθρο 6 

Εάν η ζήτηση σε μία από τις δύο κατηγορίες επενδυτών 
(θεσμικών επενδυτών - φυσικών και λοιπών νομικών προ¬ 
σώπων) υπολείπεται της αντίστοιχης προσφοράς και δεν 
έχει ικανοποιηθεί πλήρως η ζήτηση στην άλλη κατηγορία, 
οι πλεονάζουσες μετοχές μεταφέρονται στην κατηγορία 
με την ανικανοποίητη ζήτηση. Η κατανομή των μετοχών 
μεταξύ των επενδυτών της κατηγορίας αυτής πραγματο¬ 
ποιείται σύμφωνα με τους όρους που προβλέπονται στην 
παρούσα απόφαση για κάθε κατηγορία επενδυτών. 

Άρθρο 7 

Οι Ανάδοχοι οφείλουν να ελέγχουντα στοιχεία των συμ- 
μετεχόντων, προκειμένου να αποφεύγονται παραποιή¬ 
σεις στοιχείων, πλαστοπροσωπίες ή χρησιμοποίηση από 
τους επενδυτές μεθόδων με σκοπό την επίτευξη από το 
ίδιο πρόσωπο πολλαπλών εγγραφών και να θεωρούν την 
αξία του συνόλου των εγγραφών του ίδιου επενδυτή, ως 
ενιαία εγγραφή. 

Άρθρο 8 

Η παρούσα απόφαση ισχύει από την ημερομηνία λήψης 
της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

( 2 ) 

Υποχρεώσεις των Εταιριώνπου έχουν εισάγει τις μετοχές 
τους στη Νέα Χρηματιστηριακή Αγορά. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 7Β/182 /25.1.2000 του Δ.Σ.) 

Αφού έλαβε υπόψη τις διατάξεις του άρθρου 10 παρ.2 
του Ν. 2733/1999 (ΦΕΚ Α155), τις διατάξεις του άρθρου 
78παρ. 1 ζτου Ν. 1969/1991 (ΦΕΚΑ 167) και την εισήγη¬ 
ση του Διοικητικού Συμβουλίου του Χρηματιστηρίου 
Αξιών Αθηνών βάσει της 231ης συνεδριάσεως της 
24.1.2000, αποφασίζει ομόφωνα: 

Άρθρο 1 

Ορισμοί - Συντμήσεις 

Γιατις ανάγκες εφαρμογής της παρούσας ορίζονται ως: 

«Εταιρεία»: Η Εταιρεία που προβλέπεται από το άρθρο 
1 του ν. 2733/1999 (ΦΕΚ Α 155). 

«Αρμόδιες Αρχές»: Επιτροπή Κεφαλαιαγοράς και Χρη¬ 
ματιστήριο Αξιών Αθηνών. 

«Χ.Α.Α.»: Χρηματιστήριο Αξιών Αθηνών. 

«ΝΕ.Χ.Α.»: Νέα Χρηματιστηριακή Αγορά. 

Άρθρο 2 

Γνωστοποίηση Στοιχείων 

Α. Η Εταιρία, πέραν των υποχρεώσεων που προβλέπο- 
νται στο άρθρο 10 παρ. 1 α και β του Ν. 2733/1999 (ΦΕΚ Α 
155) και των υποχρεώσεων που προβλέπονται γιατις εται¬ 
ρίες των οποίων οι μετοχές είναι εισηγμένες στην κύρια 
αγοράτουΧ.Α,Α., κατ’εφαρμογή του άρθρου 1 παρ.3του 
προαναφερόμενου νόμου, έχει τις ακόλουθες πρόσθετες 
υποχρεώσεις: 

1. Υποβάλλει στο Χ.Α.Α., μαζί με τις ετήσιες οικονομικές 
καταστάσεις, Ετήσιο Δελτίο, προκειμένου το επενδυτικό 
κοινό να δύναται να εκτιμήσει την πορεία υλοποίησης του 
επενδυτικού σχεδίου, τη νομική και χρηματο - οικονομική 
κατάστασή της και τις προοπτικές της. Το Ετήσιο Δελτίο 
περιλαμβάνει όλα τα σύμφωνα με τις κείμενες διατάξεις 
στοιχεία του Ενημερωτικού Δελτίου που συντάσσει και 
δημοσιεύει Εταιρεία εισηγμένη στο Χρηματιστήριο όταν 
πρόκειται να προβεί σε αύξηση του μετοχικού της κεφα¬ 
λαίου (εκτός φυσικά, από τα στοιχεία που αφορούν αυτή 
καθεαυτή την αύξηση του μετοχικού κεφαλαίου). 

α. Το Ετήσιο Δελτίο δημοσιεύεται, όπως προβλέπεται 
στο άρθρο 21 παρ.1 εδ. 2 και παρ.2 του Π.Δ. 348/1985 
(ΦΕΚ Α 125), εντός δύο μηνών απάτη λήξη της περιόδου 
στην οποία αναφέρονται οι ετήσιες οικονομικές καταστά¬ 
σεις. 

β. Σε εκπλήρωση της υποχρέωσης της παραγράφου 1 
της παρούσας η Εταιρεία έχει την ευχέρεια, αντί της υπο¬ 
βολής Ετήσιου Δελτίου, να συμπεριλάβει άλατα στοιχεία 
της παραγράφου αυτής στην Ετήσια Έκθεση Διαχείρι¬ 
σης, που προβλέπεται στο άρθρο 5 παρ.4 του Π.Δ. 
350/1985 (ΦΕΚ Α 126) και στην παράγραφο 3 α του άρ¬ 
θρου 43 α του Κ.Ν. 2190/20 «περί ανωνύμων εταιρειών». 
Στην Έκθεση αυτή θα γίνεται ρητή μνεία ότι εμπεριέχο¬ 
νται τα παραπάνω στοιχεία. 

Στην περίπτωση αυτή, η Ετήσια Έκθεση Διαχείρισης 
δημοσιεύεται σύμφωνα με τοντρόπο και χρόνο που προ- 
βλέπεται στην παράγραφο 1 α της παρούσας. 

2. Ενημερώνει εγγράφως το συντομότερο δυνατό το 
Χ.Α.Α. για κάθε γεγονός, το οποίο μπορεί να επηρεάσει 
την υλοποίηση του επενδυτικού της σχεδίου ή την ομαλή 
εξέλιξη αυτού, όπως προβλέπεται κατά το χρόνο υποβο¬ 
λής του, καθώς και για την αναθεώρηση των προβλέψεων 
για τις προοπτικές της Εταιρείας. 

Σε περίπτωση που αντικειμενικοί λόγοι επιβάλλουν την 
αναθεώρηση του επενδυτικού σχεδίου, σε βαθμό που αυ¬ 
τό να αποκλίνει σημαντικά στα βασικά του στοιχεία, γνω¬ 
στοποιεί έγκαιρα στο Χ.Α.Α. και στο επενδυτικό κοινό την 
ανάγκη αναθεώρησης ή επικαιροποίησήςτου, υποβάλλο¬ 
ντας στο Χ.Α.Α. το αναθεωρημένο σχέδιο, εντός δύο μη¬ 
νών από την κατά τα παραπάνω γνωστοποίηση. 

3. Ενημερώνει εγγράφως το Χ.Α.Α. για μεταβολές στα 
μέλη του Διοικητικού Συμβουλίου και στα διευθυντικά 
στελέχη καθώς και για τη σύναψη σημαντικών συνεργα¬ 
σιών ή για σημαντικές εταιρικές μεταβολές. 

4. Ενημερώνει χωρίς καθυστέρηση τις αρμόδιες Αρχές 
και το επενδυτικό κοινό για τη διακοπή της συνεργασίας 
της με τον Κύριο Ανάδοχο ή κάθε Ειδικό Διαπραγματευ¬ 
τή, καθώς και για τον ορισμό αντικαταστάτη τους. Σε πε¬ 
ρίπτωση μη αντικατάστασης των ανωτέρω προσώπων κα¬ 
τά τις διατάξεις της κείμενης νομοθεσίας, το Χ.Α.Α. δύνα- 
ται να αναστείλει προσωρινά τη διαπραγμάτευση των 
μετοχών της Εταιρείας. 


5. Παρέχει χωρίς καθυστέρηση κάθε πληροφορία ή 
στοιχείο που ζητείται από τις αρμόδιες Αρχές, επιδει¬ 
κνύοντας πνεύμα συνεργασίας και διαφάνειας, προβαί- 
νοντας σε κάθε πρόσφορη ενέργεια για τη διευκόλυνση 
και αποτελεσματική άσκηση του έργου τους. 

6. Σε κάθε περίπτωση που επιβάλλεται, σύμφωνα με τις 
κείμενες διατάξεις, η γνωστοποίηση πληροφοριών ή η 
υποβολή στοιχείων προς τις αρμόδιες Αρχές λαμβάνει 
κάθε πρόσφορο μέτρο ώστε να αποφεύγεται η προηγού¬ 
μενη διάδοση των πληροφοριών ή των στοιχείων αυτών. 

Β. Σε κάθε περίπτωση υποχρέωσης γνωστοποίησης 
πληροφοριών στο επενδυτικό κοινό από την Εταιρία, 
ισχύει αναλόγωςτο άρθρο 14 του Π.Δ. 350/1985 (ΦΕΚ Α 
126). 

Άρθρο 3 

Εσωτερικός Ελεγχος 

Η Εταιρεία οφείλει, μετά την ολοκλήρωση του έργου 
του Κυρίου Αναδόχου, να συστήσει με απόφαση της Γ ενι¬ 
κής Συνέλευσης, οικονομικά και λειτουργικά αυτόνομο 
όργανο εσωτερικού ελέγχου, στο οποίο θα συμμετέχουν 
και μη εκτελεστικά μέλη του Διοικητικού Συμβουλίου και 
το οποίο θα αναφέρεται στο Διοικητικό Συμβούλιο. Το όρ¬ 
γανο αυτό θα είναι επιφορτισμένο με την παρακολούθη¬ 
ση της υλοποίησης των επενδυτικών σχεδίων, της οικο¬ 
νομικής διαχείρισης, τον εντοπισμό προβλημάτων ή δυ¬ 
σλειτουργιών και την υποβολή προτάσεων προς τη 
διοίκηση της Εταιρείας. Η Εταιρεία υποχρεούται να πα¬ 
ρέχει όλα τα απαραίτητα στοιχεία και να διευκολύνει το 
έργο του εσωτερικού ελέγχου. 

Άρθρο 4 
Ισχύς 

Η παρούσα απόφαση ισχύει από την ημερομηνία λήψης 
της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

(3) 

Ανάδοχος και Σύμβουλος της Νέας Χρηματιστηριακής 
Αγοράς. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 7Γ/182/25.1.2000 του Δ.Σ.) 

Αφού έλαβε υπόψη τη διάταξη του άρθρου 5 παρ. 3 του 
Ν. 2733/1999 (ΦΕΚ Α155) και την εισήγηση του Διοικητι¬ 
κού Συμβουλίου του Χρηματιστηρίου Αξιών Αθηνών βάσει 
της 231ης συνεδριάσεως της 24.1.2000, αποφασίζει ομό¬ 
φωνα: 

Άρθρο 1 

Ορισμοί - Συντμήσεις 

Για της ανάγκες εφαρμογής της παρούσας ορίζονται 
ως: 

«Εταιρεία»: Η Εταιρεία που προβλέπεται από το άρθρο 
1 του Ν. 2733/1999 (ΦΕΚΑ155). 

«Χ.Α.Α.»: Χρηματιστήριο Αξιών Αθηνών. 

«ΝΕ.Χ.Α.»: Νέα Χρηματιστηριακή Αγορά. 

Άρθρο 2 

Πεδίο Εφαρμογής 

1. Η παρούσα απόφαση ρυθμίζει τις υποχρεώσεις του 
Κυρίου Αναδόχου, λοιπών Αναδοχών και Συμβούλου κατά 
ή και μετά την εισαγωγή μετοχών στη ΝΕ.Χ.Α. 

2. Οι διατάξεις της παρούσας απόφασης έχουν εφαρ¬ 
μογή για τον Κύριο Ανάδοχο, λοιπούς Αναδόχους και Σύμ¬ 
βουλο είτε εδρεύουν στην Ελλάδα είτε όχι. 

3. Οι διατάξεις της παρούσας απόφασης εφαρμόζονται 
συμπληρωματικά προς τη λοιπή κείμενη νομοθεσία και 
ιδίως τις διατάξεις του Κανονισμού Αναδοχών που προ- 
βλέπεται στηνπαρ.2του άρθρου 3του Ν. 2651/1998 (ΦΕΚ 
Α 248). 

Άρθρο 3 

Ορισμός Κυρίου Αναδόχου και Συμβούλου 

Α. Ορισμός Κυρίου Αναδόχου 

1. Η Εταιρεία, ενόψει της εισαγωγής των μετοχών της 
στη ΝΕ.Χ.Α. καιπριντην υποβολή της αίτησης εισαγωγής, 
ορίζει τον Κύριο Ανάδοχο. 

2. Επιστολή του Κυρίου Αναδόχου, στην οποία βεβαιώ¬ 
νεται ότι έχει υπογράφει σχετική σύμβαση με την Εται¬ 
ρεία, υποβάλλεται στο Χ.Α.Α. μαζί με τα λοιπά δικαιολο- 
γητικά της αίτησης εισαγωγής. 

3. Στην ανωτέρω σύμβαση ορίζονται οπωσδήποτε: α) η 
χρονική διάρκεια συνεργασίας του Κυρίου Αναδόχου με 
την Εταιρεία, η οποία δεν μπορεί να είναι μικρότερη των 
τριών (3) ετών από την εγκριτική απόφαση του Διοικητι¬ 
κού Συμβουλίου του Χ.Α.Α. για την εισαγωγή στη ΝΕ.Χ.Α. 
των μετοχών της, β) οι περιπτώσεις αντικατάστασής του 
και γ) τα καθήκοντα του Κυρίου Αναδόχου και του ή των 
Αναδοχών και η ευθύνη που αναλαμβάνουν στο πλαίσιο 
των κείμενων διατάξεων και των διατάξεων της παρού¬ 
σας. 

Β. Ορισμός Συμβούλου 

1. Η Εταιρεία, ενόψει της εισαγωγής των μετοχών της 
στη ΝΕ.Χ.Α. καιπριντην υποβολή της αίτησης εισαγωγής, 
δύναται να ορίσει και Σύμβουλο. Η γνωστοποίηση του 
Συμβούλου γίνεται κατά την υποβολή του φακέλου εισα¬ 
γωγής, με επιστολή της Εταιρείας προς το Χ.Α.Α., η οποία 
συνυπογράφεται από το Σύμβουλο. Στην επιστολή αυτή 
αναφέρεται επίσης η χρονική διάρκεια της συμβατικής 
του δέσμευσης με την Εταιρεία, η οποία δεν μπορεί να εί¬ 
ναι μικρότερη των τριών (3) ετών από την εγκριτική από¬ 
φαση του Διοικητικού Συμβουλίου του Χ.Α.Α. για την ει¬ 
σαγωγή στη ΝΕ.Χ.Α. των μετοχώντης Εταιρείας. 

2. Η σχέση της Εταιρείας με τον Σύμβουλο διέπεται από 
τη μεταξύ τους σύμβαση. 

Άρθρο 4 

Ανάληψη Υποχρεώσεων Αναδοχών 

1. Ο Κύριος Ανάδοχος υποχρεούται να αναλάβει όλες 
τις υποχρεώσεις του άρθρου 6 της παρούσας. 

2. Οι λοιποί Ανάδοχοι, δύνανται να αναλάβουν την υπο¬ 
χρέωση της παρ. Α. του άρθρου 6 της παρούσας. 

Άρθρο 5 

Ανάληψη υποχρεώσεων Συμβούλου 

Ο Σύμβουλος πέραν των υπηρεσιών που προβλέπονται 
στην παρ. γ. του άρθρου 1 του Κανονισμού Αναδοχών, δύ- 
ναται να αναλάβει και την υποχρέωση του εδαφίου 2 της 
παρ. Γ. του άρθρου 6 της παρούσας. 


Άρθρο 6 

Υποχρεώσεις - Ευθύνη Αναδοχών 

Α. Κάλυψη μη διατεθέντος ποσού αύξησης μετοχικού 
κεφαλαίου. 

Ο Κύριος Ανάδοχος ή και οι λοιποί Ανάδοχοι εγγυώνται 
την πλήρη κάλυψη του μη διατεθέντος ποσού της με δημό¬ 
σια εγγραφή αύξησης μετοχικού κεφαλαίου της Εταιρείας. 

Β. Σύννομη σύνταξη του Επενδυτικού Σχεδίου 

Ο Κύριος Ανάδοχος βεβαιώνει με σχετική δήλωση προς 
το Χ.Α.Α., κατά την υποβολή του φακέλου εισαγωγής, ότι 
το Επενδυτικό Σχέδιο έχει συνταχθεί σύμφωνα με τα κρι¬ 
τήρια και τις προδιαγραφές που ορίζονται με την κανονι¬ 
στική απόφαση του Διοικητικού Συμβουλίου του Χ.Α.Α. 
της παρ. Ητου άρθρου 2του ν. 2733/1999 (ΦΕΚΑ 155). 

Γ. Εκθέσεις Αξιολόγησης 

1. Έκθεση Αξιολόγησης κατά την εισαγωγή 

Ο Κύριος Ανάδοχος, κατ’ εφαρμογή του άρθρου 4 
παρ.αεδάφιοί του Ν. 2733/1999 (ΦΕΚΑ 155), υποβάλλει 
Έκθεση Αξιολόγησης της χρηματοοικονομικής κατάστα¬ 
σης της Εταιρείας και των οικονομικών προοπτικών της 
για χρονικό διάστημα τριών ετών από την εισαγωγή των 
μετοχών της στη ΝΕ.Χ.Α. Στην Έκθεση αυτή ο Κύριος 
Ανάδοχος τεκμηριώνει επίσης τη βιωσιμότητα του επεν¬ 
δυτικού σχεδίου, και επισημαίνει και αιτιολογείτο δυναμι¬ 
κά ή καινοτόμα στοιχεία της Εταιρείας. Η Έκθεση αυτή 
υποβάλλεται στο Χ.Α.Α. μαζί με τα λοιπά δικαιολογητικά 
του φακέλου εισαγωγής και διανέμεται μαζί με το Ενημε¬ 
ρωτικό Δελτίο. 

2. Εκθέσεις Αξιολόγησης μετά την εισαγωγή 

α. Ο Κύριος Ανάδοχος ή και ο Σύμβουλος, κατά το χρο¬ 
νικό διάστημα της συμβατικής τους δέσμευσης, συντάσ¬ 
σουν Εκθέσεις Αξιολόγησης της χρηματοοικονομικής 
εξέλιξης και προοπτικής της Εταιρείας και του επενδυτι¬ 
κού σχεδίου, αναφέροντας και τις τυχόν αιτιολογημένες 
επικαιροποιήσεις ή αναπροσαρμογές που είναι αναγκαί¬ 
ες σε σχέση με προγενέστερες προβλέψεις. Ο Σύμβου¬ 
λος συντάσσει χωριστές Εκθέσεις Αξιολόγησης. 

β. Ο Κύριος Ανάδοχος ή και ο Σύμβουλος δημοσιεύουν 
τις ως άνω Εκθέσεις μαζί με το Ετήσιο Δελτίο της παρ.ΑΙ 
του άρθρου 2 της απόφασης της Επιτροπής Κεφαλαια¬ 
γοράς, που προβλέπεται στο άρθρο 10 παρ. 2 του ν. 
2733/1999 (ΦΕΚΑ 155). 

γ. Ο Κύριος Ανάδοχος ή και ο Σύμβουλος υποβάλλουν 
στο Χ.Α.Α. τις ως άνω Εκθέσεις ταυτόχρονα με τη δημο¬ 
σίευσή τους. 

Δ. Λοιπές υποχρεώσεις 

Ο Κύριος Ανάδοχος και οι λοιποί Ανάδοχοι έχουν τις 
υποχρεώσεις και ευθύνονται κατά τα λοιπά σύμφωνα με 
τις διατάξεις της κείμενης νομοθεσίας. 

Άρθρο 7 

Καταγγελία Συμβάσεων 
Αντικατάσταση Κυρίου Αναδόχου - Συμβούλου 

1. Σε περίπτωση καταγγελίας της Σύμβασης Αναδοχής 
ή της σύμβασης με τον Σύμβουλο, η επέλευση των απο¬ 
τελεσμάτων της καταγγελίας και η λύση της σύμβασης 
επέρχονται το αργότερο μετά από την παρέλευση ενός 
μηνός από την επίδοση της καταγγελίας προς τον συμ¬ 
βαλλόμενο στον οποίο απευθύνεται, αλλά όχι προ της κα¬ 
τά την παρ.2 του παρόντος άρθρου αντικατάστασης του 
Κυρίου Αναδόχου ή του Συμβούλου. 

2. Στην ανωτέρω περίπτωση, η Εταιρεία υποχρεούται 
να αντικαταστήσει τον Κύριο Ανάδοχο ή τον Σύμβουλο 
εντός του παραπάνω αναφερομένου χρονικού διαστήμα¬ 
τος και να γνωστοποιήσει στο Χ.Α.Α. τον αντικαταστάτη 
και τους λόγους της αντικατάστασης. 

Άρθρο 8 
Ισχύς 

Η παρούσα απόφαση ισχύει από την ημερομηνία λήψης 
της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

(4) 

Ειδικός Διαπραγματευτής στη Νέα Χρηματιστηριακή 
Αγορά. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 7 ΑΣ/ 182/25.1.2000 του Δ.Σ.) 

Αφού έλαβε υπόψη τη διάταξη του άρθρου 6 παρ.3. του 
Ν. 2733/1999 (ΦΕΚ Α155) και την εισήγηση του Διοικητι¬ 
κού Συμβουλίου του Χρηματιστηρίου Αξιών Αθηνών βάσει 
της 231ης συνεδριάσεωςτης 24.1.2000, αποφασίζει ομό¬ 
φωνα: 

Άρθρο 1 

Ορισμοί - Συντμήσεις 

Για τις ανάγκες εφαρμογής της παρούσας ορίζονται 
ως: 

«Εταιρεία»: Η Εταιρεία που προβλέπεται από το άρθρο 
1 του Ν. 2733/1999 (ΦΕΚΑ 155). 

«Μέλος»: Επιχείρηση Παροχής Επενδυτικών Υπηρε¬ 
σιών (Ε.Π.Ε.Υ.) - Μέλος του Χ.Α.Α. που έχει αποκτήσει την 
εν λόγω ιδιότητα κατά τις ισχύουσες διατάξεις. 

«Ειδικός Διαπραγματευτής»: Το Μέλος του Χ.Α.Α. που 
προβλέπεται από την παράγραφο 1 του άρθρου 6 του Ν. 
2733/1999 (ΦΕΚΑ155). 

«Χ.Α.Α.»: Χρηματιστήριο Αξιών Αθηνών. 

«ΝΕ.Χ.Α.»: Νέα Χρηματιστηριακή Αγορά. 

I. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΑΠΟΚΤΗΣΗΣ 
ΤΗΣ ΙΔΙΟΤΗΤΑΣ ΤΟΥ ΕΙΔΙΚΟΥ ΔΙΑΠΡΑΓΜΑΤΕΥΤΗ 

Άρθρο 2 

Απόκτηση - Απώλεια Ιδιότητας Ειδικού Διαπραγματευτή 

1. Η ιδιότητα του Ειδικού Διαπραγματευτή αποκτάται 
μετά από αίτηση που υποβάλλεται στο Χ.Α.Α. σύμφωνα με 
το άρθρο 4 της παρούσας. 

2. Ο Ειδικός Διαπραγματευτής πρέπει να πληροί σω- 
ρευτικάτις ακόλουθες προϋποθέσεις: 

2.1. Να είναι Μέλος του Χ.Α.Α. 

2.2. Να έχει μετοχικό κεφάλαιο τουλάχιστον ίσο με το 
προβλεπόμενο ελάχιστο μετοχικό κεφάλαιο του άρθρου 
28 παρ.1 του ν. 2396/1996 (ΦΕΚ Α 73) για Ε.Π.Ε.Υ. που δι¬ 
καιούνται να παρέχουν υπηρεσίες αναδόχου έκδοσης τίτ¬ 
λων. 

2.3. Να διαθέτει τη λειτουργική επάρκεια που ορίζεται 
στο άρθρο 3 της παρούσας. 


3. Σε περίπτωση αύξησης με νομοθετική πράξη του ελά¬ 
χιστου κεφαλαίου των Ε.Π.Ε.Υ. που δικαιούνται να παρέ¬ 
χουν υπηρεσίες αναδόχου έκδοσης τίτλων, τα Μέλη του 
Χ.Α.Α. που είναι Ειδικοί Διαπραγματευτές κατά το χρόνο 
αυτό εξακολουθούν να ασκούν το έργο του Ειδικού Δια¬ 
πραγματευτή επί τρίμηνο μετά την έκδοση της ανωτέρω 
πράξης, ακόμη και αν δεν πληρούν τις οριζόμενες ως 
προς το ύψος του κεφαλαίου προϋποθέσεις. 

4. Το Χ.Α.Α. δύναταινα αφαιρέσειτην ιδιότητα του Ειδι¬ 
κού Διαπραγματευτή από Μέλος στις εξής περιπτώσεις: 
α) εάν κρίνει ότι δεν συντρέχουν πλέον οι προϋποθέσεις 
που ίσχυσαν κατά την απόκτηση της ιδιότητας αυτής από 
το Μέλος, β) εάν το Μέλος δεν εκπληρώνει ή εκπληρώνει 
πλημμελώς τις υποχρεώσεις του κατά τις διατάξεις της 
παρούσας, γ) εάντο Μέλος έχει υποπέσεισε σοβαρές πα¬ 
ραβάσεις της χρηματιστηριακής νομοθεσίας επανειλημ- 
μένως. Στηνπερίπτωση αυτή, το Χ.Α.Α. αποστέλλει στο εν 
λόγω Μέλος έγγραφη προειδοποίηση σχετικά με τις δια- 
πιστωθείσες ελλείψεις ή παραβάσεις, γνωστοποιώντας 
του ταυτόχρονα, ότι θα προβεί σε αφαίρεση της ιδιότητας 
του Ειδικού Διαπραγματευτή εάν δενλάβειτα απαιτούμε- 
να μέτρα εντός της προθεσμίας που του τάσσει, η οποία 
δεν μπορεί να είναι μικρότερη από ένα (1) μήνα από την 
κοινοποίηση της έγγραφης ειδοποίησης. 

5. Η αφαίρεση της ιδιότητας του Ειδικού Διαπραγμα¬ 
τευτή συνεπάγεται απώλεια του δικαιώματος υποβολής 
αίτησης του άρθρου 4 της παρούσας για τα δύο επόμενα 
έτη. 

Άρθρο 3 

Προϋποθέσεις λειτουργικής 

και οργανωτικής επάρκειας Ειδικού Διαπραγματευτή 

1. Ο Ειδικός Διαπραγματευτής οφείλει να διαθέτει Τμή- 
μα Ειδικού Διαπραγματευτή από το οποίο θα διενεργεί 
συναλλαγές ειδικής διαπραγμάτευσης μόνο για ίδιο λο¬ 
γαριασμό μέσω ξεχωριστού κωδικού αριθμού τον οποίο 
θα γνωστοποιεί στο Χ.Α.Α. και θα χρησιμοποιεί αποκλει¬ 
στικά για το σκοπό αυτό. Στο τμήμα αυτό θα απασχολεί¬ 
ται ένα τουλάχιστον πρόσωπο με πλήρη και αποκλειστική 
απασχόληση το οποίο θα γνωστοποιείται στο Χ.Α.Α. καιτο 
οποίο πρέπει α) να έχει την ιδιότητα χρηματιστηριακού 
εκπροσώπου, β) να μην είναι μέλος του διοικητικού συμ¬ 
βουλίου, διευθυντικό στέλεχος ή ελεγκτής Εταιρείας της 
οποίας οι μετοχές είναι εισηγμένες στη ΝΕ.Χ.Α. και γ) να 
μην απασχολείται σε άλλο Τμήμα του ίδιου Μέλους και 
ιδίως στο Τμήμα Διαπραγμάτευσης μετοχών εισηγμένων 
στη ΝΕ.Χ.Α. 

2. Ο Ειδικός Διαπραγματευτής οφείλει να έχει εξασφα¬ 
λίσει την άμεση αναπλήρωση του προσώπου της ανωτέ¬ 
ρω παραγράφου σε κάθε περίπτωση προσωρινής ή ορι¬ 
στικής αδυναμίας εκπλήρωσης των καθηκόντων του και 
να γνωστοποιεί στο Χ.Α.Α. τον αντικαταστάτη. 

3. Ο Ειδικός Διαπραγματευτής οφείλει να διαθέτει την 
κατάλληλη λογιστική οργάνωση, ηλεκτρονικό εξοπλισμό, 
επιστημονική και τεχνική υποστήριξη και κατάλληλα μέσα 
για την παρακολούθηση και εκπλήρωση των υποχρεώσε¬ 
ων της ειδικής διαπραγμάτευσης και ιδίως για την αποτε¬ 
λεσματική διαχείριση των κινδύνων που αναλαμβάνει από 
τη δραστηριότητα αυτή. 

4. Ο Ειδικός Διαπραγματευτής υποχρεούται να θεσπί¬ 
σει εσωτερικό κανονισμό λειτουργίας καθώς και διαδικα¬ 
σίες ελέγχου καιτήρησήςτου. Ο εν λόγω κανονισμός κατ’ 
ελάχιστον α) θα διασφαλίζει επαρκώς και με σαφήνεια την 

τήρηση των υποχρεώσεων του Ειδικού Διαπραγματευτή 
που απορρέουν από τις διατάξεις της παρούσας απόφα¬ 
σης και β) θα προβλέπει αναλυτικά και με σαφήνεια τα 
όρια ευθύνης των προσώπων και των τμημάτων, καθώς 
και τον αποτελεσματικό διαχωρισμό του τμήματος Ειδι¬ 
κού Διαπραγματευτή και των σχετικών με αυτό μονάδων 
λειτουργικής υποστήριξης από τα υπόλοιπα τμήματα του 
Μέλους κατά τρόπο τέτοιο ώστε να διασφαλίζεται η τή¬ 
ρηση των σχετικών διατάξεων περί εμπιστευτικής πληρο¬ 
φόρησης και χειραγώγησης της αγοράς. Η επάρκεια του 
εσωτερικού κανονισμού και των διαδικασιών ελέγχου της 
τήρησής του πρέπει να πιστοποιείται απότοντακτικό ελε¬ 
γκτή τους. 

5. Ο Ειδικός Διαπραγματευτής δεν υποχρεούται σε κα¬ 
ταβολή πρόσθετων εισφορών, συνδρομών ή άλλης φύσης 
επιβαρύνσεων υπέρ του Χ.Α.Α. απάτην ιδιότητα αυτή. 

Άρθρο 4 

Διαδικασία υποβολής και έγκρισης 
της αίτησης για την απόκτηση 
της ιδιότητας του Ειδικού Διαπραγματευτή 

1. Η αίτηση υποβάλλεται στο X. Α. Α., σε έντυπο το οποίο 
χορηγείται από το ίδιο. 

2. Μέλος του Χ.Α.Α. δικαιούται οποτεδήποτε να υποβά¬ 
λει αίτηση για την απόκτηση της ιδιότητας Ειδικού Δια¬ 
πραγματευτή με την επιφύλαξη της παρ.5 του άρθρου 2 
της παρούσας. 

3. Το Χ.Α.Α. δικαιούται να ζητήσει από τον αιτούντα συ¬ 
μπληρωματικά στοιχεία καθώς και την αυτοπρόσωπη πα¬ 
ράσταση ενώπιον οργάνων του, ενός ή περισσοτέρων 
στελεχών του αιτούντος. 

4. ΤοΧ.Α.Α. κάνει δεκτή την αίτηση, εφόσον πληρούνται 
οι προϋποθέσεις των άρθρων 2 και 3 της παρούσας. Η 
απόφαση αυτή κοινοποιείται στο Μέλος, γνωστοποιείται 
στην Επιτροπή Κεφαλαιαγοράς και δημοσιεύεται στο 
Ημερήσιο Δελτίο Τιμών του Χ.Α.Α. Η απορριπτική απόφα¬ 
ση του Χ.Α.Α. πρέπει να είναι πλήρως αιτιολογημένη. 

II. ΥΠΟΧΡΕΩΣΕΙΣ - ΕΠΟΠΤΕΙΑ 
ΕΙΔΙΚΟΥ ΔΙΑΠΡΑΓΜΑΤΕΥΤΗ 

Άρθρο 5 

Υποχρεώσεις Ειδικού Διαπραγματευτή 

1. Από την ημέρα έναρξης διαπραγμάτευσης εισηγμέ¬ 
νων μετοχών Εταιρείας στη ΝΕ.Χ.Α., ο ορισμένος από αυ¬ 
τήν Ειδικός Διαπραγματευτής οφείλει να ενισχύει τη ρευ- 
στότητάτους. Γιατο σκοπό αυτό και απάτη χρονική στιγ¬ 
μή όπου, σύμφωνα με τις ισχύουσες διατάξεις, δίνεται 
στα Μέλη η δυνατότητα διαβίβασης εντολών στο Σύστη¬ 
μα Συναλλαγών προς αυτόματη και συνεχή κατάρτισή 
τους, ο Ειδικός Διαπραγματευτής διαβιβάζει στον πίνακα 
Συνεχούς Διαπραγμάτευσης σε συνεχή βάση, αποκλει¬ 
στικά ταυτόχρονες εντολές αγοράς και πώλησης για ίδιο 
λογαριασμό για κάθε μετοχή της οποίας έχει αναλάβει 
την ειδική διαπραγμάτευση (εντολές ειδικής διαπραγμά¬ 
τευσης) μέσω του κωδικού της παρ. 1 του άρθρου 3 της 
παρούσας, υποχρεωτικά για μία ημερήσια ελάχιστη πο¬ 
σότητά τους, υπό όρους και προϋποθέσεις που ορίζονται 
στις ακόλουθες παραγράφους. 

Α. Η απόκλιση τιμής για κάθε διαβίβαση των ανωτέρω 
εντολών αγοράς και πώλησης, η οποία ορίζεται ως η δια¬ 
φορά μεταξύ τιμής της εντολής πώλησης και τιμής της 
εντολής αγοράς, πρέπει να είναι μικρότερη ή ίση από το 


πέντε τοις εκατό (5%) του ημίσεως του αθροίσματος 
τους. Εννοείται ότι οι τιμές αυτές κυμαίνονται εντός του 
επιτρεπτού, σύμφωνα με τις κείμενες διατάξεις, ημερήσι¬ 
ου ορίου διακύμανσής τους. 

Β. Ως Ελάχιστη Ημερήσια Ποσότητα Μετοχών ορίζεται 
ο αριθμός που αντιστοιχεί στο 0,5% του συνολικού αριθ¬ 
μού των εισηγμένων στη ΝΕ.Χ.Α. μετοχών της Εταιρείας. 

Γ. Ως Ελάχιστη Ανακοινώσιμη Ποσότητα Μετοχών για 
κάθε εντολή ειδικής διαπραγμάτευσης ορίζεται ο αριθ¬ 
μός που αντιστοιχεί στο ένα δέκατο πέμπτο της Ελάχι¬ 
στης Ημερήσιας Ποσότητας Μετοχών. Η Ελάχιστη Ανα¬ 
κοινώσιμη Ποσότητα Μετοχών στρογγυλοποιείται στο 
πλησιέστερο ακέραιο πολλαπλάσιο της μονάδας δια¬ 
πραγμάτευσης. 

Δ. Η μέγιστη χρονική διάρκεια στην οποία ο Ειδικός 
Διαπραγματευτής υποχρεούται να επανεισάγει εντολή ει¬ 
δικής διαπραγμάτευσης ορίζεται σε πέντε (5) λεπτά από 
τη χρονική στιγμή πλήρους ή μερικής εκτέλεσης προη¬ 
γούμενης εντολής του εφόσον το ενεκτέλεστο υπόλοιπο 
υπολείπεται της Ελάχιστης Ανακοινώσιμης Ποσότητας 
Μετοχών της ως άνω υπό Γ. παραγράφου. 

Ε. Γ ιατο σχηματισμό της Ελάχιστης Ημερήσιας Ποσό¬ 
τητας Μετοχών συνυπολογίζονται οι συναλλαγές ειδικής 
διαπραγμάτευσης που καταρτίζει ο Ειδικός Διαπραγμα¬ 
τευτής στη συγκεκριμένη μετοχή. 

ΣΤ. Από τη χρονική στιγμή συμπλήρωσηςτης Ελάχιστης 
Ημερήσιας Ποσότητας Μετοχών και έως τη λήξη της 
ίδιας συνεδρίασης, ο Ειδικός Διαπραγματευτής παύει να 
υποχρεούται σε διαβίβαση εντολών ειδικής διαπραγμά¬ 
τευσης για τη συγκεκριμένη μετοχή, αλλά εφόσον διαβι¬ 
βάσει τέτοιες , αυτές πρέπει να πληρούν τους ως άνω υπό 
ΙΑ, 1Γ και 1Δ όρους. 

Ζ. Η ταυτόχρονη διαβίβαση ζεύγους εντολών αγοράς και 
πώλησης για συγκεκριμένη μετοχή από Ειδικό Διαπραγμα¬ 
τευτή, θα ενεργοποιηθεί εφόσον υπάρξει η σχετική τεχνική 
ετοιμότητα του Χ.Α.Α. Διαφορετικά, οι εντολές αγοράς και 
πώλησης Ειδικού Διαπραγματευτή για συγκεκριμένη μετο¬ 
χή θα διαβιβάζονται με την ελάχιστη δυνατή χρονική από¬ 
κλιση μεταξύ τους αλλά οπωσδήποτε σύμφωνα με τους 
όρους και προϋποθέσεις των ανωτέρω παραγράφων. 

2.0 Ειδικός Διαπραγματευτής δεν δύναται να διενεργεί 
άλλες συναλλαγές για ίδιο λογαριασμό σε μετοχές για τις 
οποίες έχει αναλάβει την ειδική διαπραγμάτευση εκτός 
από εκείνες που προβλέπονται για το σκοπό αυτό και διε- 
νεργούνται μέσω του κωδικού του άρθρου 3 παρ.1 της 
παρούσας. 

3. Το Χ.Α.Α. δύναται να απαλλάξει για συγκεκριμένο 
χρονικό διάστημα Ειδικό Διαπραγματευτή από την υπο¬ 
χρέωση διαβίβασης εντολών ειδικής διαπραγμάτευσης ή 
να διαφοροποιήσει τους όρους της εν λόγω υποχρέωσης 
σε έκτακτες περιπτώσεις και ιδίως κατόπιν εγγράφου αι¬ 
τήματος του από το οποίο αποδεικνύεται επαρκώς ότι συ¬ 
ντρέχει σπουδαίος λόγος που επαυξάνει τον αναλαμβα¬ 
νόμενο κίνδυνο και δυσχεραίνει την εκπλήρωση των υπο- 
χρεώσεώντου. Στην περίπτωση αυτή το Χ.Α.Α. διαβιβάζει 
σχετικό μήνυμα στα Μέλη μέσω του Συστήματος Συναλ¬ 
λαγών και δημοσιοποιεί άμεσα την ανωτέρω απόφασή 
του καθώς και την απόφασή του για την εκ νέου ανάληψη 
των εν λόγω υποχρεώσεων από το Μέλος. 

4. Ο Ειδικός Διαπραγματευτής οφείλει να διαθέτει τον 
απαραίτητο, για την εκπλήρωση του έργου του, αριθμό 
μετοχών της Εταιρείας καθώς και τα απαραίτητα ρευστά 
διαθέσιμα. 

Άρθρο 6 

Εποπτεία Ειδικού Διαπραγματευτή 

1. Το έργο του Ειδικού Διαπραγματευτή εποπτεύεται 
από το Χ.Α.Α. 

2. Η εποπτεία των συναλλαγών ειδικής διαπραγμάτευ¬ 
σης είναι συνεχής και σε πραγματικό χρόνο. Στην περίπτω¬ 
ση που ένας Ειδικός Διαπραγματευτής δεν εκπληρώνει τις 
υποχρεώσεις του άρθρου 5 της παρούσας για μετοχή της 
οποίας έχει αναλάβει την ειδική διαπραγμάτευση, το Σύ¬ 
στημα Συναλλαγών τον ενημερώνει αυτομάτως και απο¬ 
στέλλει σχετική ειδοποίηση στο εξουσιοδοτημένο τμήμα 
του Χ.Α.Α. για εποπτικές ανάγκες. Η διαδικασία εποπτείας 
σε πραγματικό χρόνο των εν λόγω συναλλαγών θα ενερ¬ 
γοποιηθεί εφόσον υπάρξει η σχετική τεχνική ετοιμότητα 
του Χ.Α.Α. 

3. Ο Ειδικός Διαπραγματευτής οφείλει να αιτιολογεί 
στην Επιτροπή Κεφαλαιαγοράς, εφόσον του ζητηθεί, κά¬ 
θε σημαντική διακύμανση τιμής μετοχής για την οποία 
έχει αναλάβει την ειδική διαπραγμάτευση. 

4. Σε περίπτωση αποκλεισμού Μέλους από τις συναλ¬ 
λαγές στο Χ.Α.Α. για οποιοδήποτελόγο, αναστέλλεται και 
η ειδική διαπραγμάτευση μετοχής ή μετοχών που τυχόν 
έχει αναλάβει το Μέλος αυτό. 

5. Για το συνυπολογισμό των ημερήσιων συναλλαγών 
ειδικής διαπραγμάτευσης στον υπολογισμό του ανώτα¬ 
του επιτρεπτού ύψους ημερήσιων συναλλαγών στο 
Χ.Α.Α. για κάθε Μέλος - Ειδικό Διαπραγματευτή καθώς και 
για τον τρόπο κάλυψης του ενδεχόμενου υπερβάλλοντος 
ύψους τους ισχύει η υπ’ αριθμόν 6226 απόφαση της Επι¬ 
τροπής Κεφαλαιαγοράς (90 συν./19.11.1996). Γ ιατις ανά¬ 
γκες του Συστήματος Συναλλαγών, το Μέλος θα προσ¬ 
διορίζει καθημερινά πριν την έναρξη της συνεδρίασης το 
ημερήσιο ύψος των συναλλαγών του ειδικής διαπραγμά¬ 
τευσης. Οι συναλλαγές ειδικής διαπραγμάτευσης του Ει¬ 
δικού Διαπραγματευτή εκκαθαρίζονται χωριστά. 

Άρθρο 7 

Διαφάνεια των συναλλαγών 

1. Πέραν των απαιτού μενών βιβλίων και παραστατικών 
που απαιτείται να τηρούντο Μέλητου Χ.Α.Α., ώστε να δια¬ 
σφαλίζεται η διαφάνεια των συναλλαγών σύμφωνα με τις 
κείμενες διατάξεις, ο Ειδικός Διαπραγματευτής πρέπει να 
τηρεί για κάθε μετοχή της οποίας έχει αναλάβει την ειδι¬ 
κή διαπραγμάτευση, ειδικό για τις συγκεκριμένες συναλ¬ 
λαγές του μητρώο, εφεξής: το «Μητρώο Συναλλαγών Ει¬ 
δικής Διαπραγμάτευσης» στο οποίο καταχωρεί τα στοι¬ 
χεία των συναλλαγών αυτών. Ειδικότερα, ως προς το 
Μητρώο Συναλλαγών Ειδικής Διαπραγμάτευσης ισχύουν 
τα εξής: 

Α. Το Μητρώο Συναλλαγών Ειδικής Διαπραγμάτευσης 
θεωρείται από την Επιτροπή Κεφαλαιαγοράς δύο (2) του¬ 
λάχιστον εργάσιμες ημέρες πριν από την έναρξη δια¬ 
πραγμάτευσης στη ΝΕ.Χ.Α. των μετοχών της Εταιρείας. 

Β. Στο εν λόγω Μητρώο καταχωρείται ημερησίως με 
πλήρη στοιχεία το σύνολο των εν λόγω συναλλαγών ταξι¬ 
νομημένων ανά εκτελεσθείσα εντολή. 

Γ. Σε χωριστή στήλη αναγράφονται οι ανεκτέλεστες 
εντολές που διαβιβάσθηκαν για το σκοπό της ειδικής δια¬ 
πραγμάτευσης. 

Δ. Το Μητρώο Συναλλαγών Ειδικής Διαπραγμάτευσης 
είναι στη διάθεση της Επιτροπής Κεφαλαιαγοράς σε 
πρώτη ζήτηση και για χρονικό διάστηματριών (3) ετών με¬ 


τά τη λήξη της σύμβασηςτου άρθρου 8τηςπαρούσας με¬ 
ταξύ της Εταιρείας και του Ειδικού Διαπραγματευτή. 

2. Ο Ειδικός Διαπραγματευτής οφείλει να υποβάλλει σε 
πέντε (5) εργάσιμες ημέρες από τη λήξη κάθε ημερολο¬ 
γιακού μήνα στην Επιτροπή Κεφαλαιαγοράς συγκεντρω¬ 
τικά στοιχεία για τις συναλλαγές ειδικής διαπραγμάτευ¬ 
σης που διενήργησετον αντίστοιχο μήνα. Προς τούτο πα- 
ραδίδει αντίγραφο του αντίστοιχου τμήματος του 
Μητρώου Συναλλαγών Ειδικής Διαπραγμάτευσης. 

III. Σύμβαση Ειδικής Διαπραγμάτευσης 
Άρθρο 8 

Ορισμός Ειδικού Διαπραγματευτή 

1. Η Εταιρεία, ενόψει της εισαγωγής των μετοχών της 
στη ΝΕ.Χ.Α. και πριν την υποβολή της αίτησης εισαγωγής, 
ορίζει έναν τουλάχιστον Ειδικό Διαπραγματευτή. 

2. Η σχέση της Εταιρείας με τον Ειδικό Διαπραγματευ¬ 
τή διέπεται από τη μεταξύ τους Σύμβαση. Στη Σύμβαση 
περιλαμβάνονται κατ’ ελάχιστο : (α) οι υποχρεώσεις και η 
ευθύνη του Ειδικού Διαπραγματευτή, στο πλαίσιο των 
διατάξεων της παρούσας και της λοιπής κείμενης νομο¬ 
θεσίας, (β) η χρονική διάρκεια συνεργασίας του με την 
Εταιρία, η οποία δεν μπορεί να είναι μικρότερη των τριών 
(3) ετών από την εγκριτική απόφαση του Διοικητικού Συμ¬ 
βουλίου του Χ.Α.Α. για την εισαγωγή στη ΝΕ.Χ.Α. των με¬ 
τοχών της και (γ) κάθε σχετικός όρος με τη μεταβίβαση 
μετοχών του άρθρου 9 της παρούσας. Η Σύμβαση αυτή 
υποβάλλεται στο Χ.Α.Α. μαζί με τα λοιπά δικαιολογητικά 
της αίτησης εισαγωγής. 

3. Η Εταιρεία, πριν τη λήξη του συμβατικού χρόνου, θα 
πρέπει πάντοτε να έχει ορίσει έναν τουλάχιστον Ειδικό 
Διαπραγματευτή, τον ίδιο ή άλλο, και να τον έχει γνωστο¬ 
ποιήσει στο Χ.Α.Α. και στην Επιτροπή Κεφαλαιαγοράς. 

4. Ο Ειδικός Διαπραγματευτής δεν επιτρέπεται να ανα- 
λάβει την ειδική διαπραγμάτευση μετοχών Εταιρείας 
συνδεδεμένης με αυτόν κατά την έννοια του άρθρου 42ε 
του Κ.Ν. 2190/20. 

Άρθρο 9 

Μεταβίβαση μετοχών στον Ειδικό Διαπραγματευτή 

1. Η Εταιρεία οφείλει να διασφαλίσει στον ορισμένο ή 
ορισμένους από αυτήν Ειδικό Διαπραγματευτή ή Ειδι¬ 
κούς Διαπραγματευτές συνολικά μεταβίβαση μετοχών 
ίση με το τέσσερα τοις εκατό (4%) του συνολικού αριθμού 
των εισηγμένων στη ΝΕ.Χ.Α. μετοχών της. 

2. Η ως άνω μεταβίβαση πρέπει να ολοκληρωθεί οπωσ¬ 
δήποτε μέχρι και την πρώτη ημέρα διαπραγμάτευσης των 
μετοχών της Εταιρείας. Σε περίπτωση που η μεταβίβαση 
μετοχών πρόκειται να διενεργηθεί κατά την πρώτη ημέρα 
διαπραγμάτευσης, η συναλλαγή θα πρέπει να λάβει χώρα 
πριν από τη διενέργεια οποιοσδήποτε άλλης χρηματιστη¬ 
ριακής συναλλαγής της ημέρας εκείνης. Η μεταβίβαση 
αυτή διενεργείται σύμφωνα με τη μέθοδο 3 της υπ’ αριθ¬ 
μόν 18 απόφασης του Διοικητικού Συμβουλίου του ΧΑΑ 
όπως ισχύει. Η τιμή της μεταβίβασης μετοχών που διε- 
νεργείται κατά την πρώτη ημέρα διαπραγμάτευσής τους, 
δεν μπορεί να διαφέρει από τη τιμή διάθεσης των μετοχών 
κατά τη δημόσια εγγραφή. 

3. Περαιτέρω μεταβίβαση μετοχών σε Ειδικό Διαπραγ¬ 
ματευτή για την εκπλήρωση του έργου του είναι δυνατή. 
Εφόσον πρόκειται για δεσμευμένες μετοχές, μεταβίβαση 
στον Ειδικό Διαπραγματευτή γίνεται κατόπιν έγκρισης 

από την Επιτροπή Κεφαλαιαγοράς αποκλειστικά σε έκτα¬ 
κτες και πλήρως αιτιολογημένες περιπτώσεις που πα¬ 
ρουσιάζονται αναλυτικά από τον Ειδικό Διαπραγματευτή 
σε σχετική επιστολή που υποβάλλει στην Επιτροπή Κεφα¬ 
λαιαγοράς. Οι μεταβιβάσεις αυτές διενεργούνται σύμ¬ 
φωνα με τη μέθοδο 3 της υπ’ αριθμόν 18 απόφασης του 
Διοικητικού Συμβουλίου του ΧΑΑ όπως ισχύει. 

4. Σε κάθε περίπτωση, το σύνολο των ανωτέρω μεταβι¬ 
βάσεων μετοχών, δεν δύναται να υπερβαίνει σωρευτικά 
το 20% των δεσμευμένων μετοχών του άρθρου 2 παρ. Δ. 
του Ν. 2733/1999 (ΦΕΚΑ 155). 

5. Στοιχεία για τις ανωτέρω μεταβιβάσεις αναγράφο¬ 
νται στο Ημερήσιο Δελτίο Τιμών της ίδιας ημέρας με έν¬ 
δειξη του τρόπου σύναψής τους και του λόγου για τον 
οποίο καταρτίσθηκαν. 

Άρθρο 10 

Καταγγελία Σύμβασης Ειδικής Διαπραγμάτευσης - 
Αντικατάσταση Ειδικού Διαπραγματευτή 

1. Η Σύμβαση Ειδικής Διαπραγμάτευσης δύναται να κα¬ 
ταγγελθεί από την Εταιρεία ή τον Ειδικό Διαπραγματευτή 
για σπουδαίο λόγο. 

2. Τα αποτελέσματα της καταγγελίας και η λύση της ανω¬ 
τέρω σύμβασης επέρχονται το αργότερο μετά από την πα¬ 
ρέλευση ενός μηνός από την επίδοση της καταγγελίας 
προς τον συμβαλλόμενο στον οποίο απευθύνεται, αλλά 
οπωσδήποτε προ της κατά την παράγραφο 3 του παρόντος 
άρθρου αντικατάστασης του Ειδικού Διαπραγματευτή. 


3. Στην ανωτέρω περίπτωση, η Εταιρεία υποχρεούται 
να αντικαταστήσει άμεσα τον Ειδικό Διαπραγματευτή και 
πάντως εντός του παραπάνω αναφερομένου χρονικού 
διαστήματος και να γνωστοποιήσει στο Χ.Α.Α. και στην 
Επιτροπή Κεφαλαιαγοράς τον αντικαταστάτη και τους 
λόγους αντικατάστασης. 

4. Στην περίπτωση αφαίρεσης από το Χ.Α.Α. της ιδιότη- 
ταςτου Ειδικού Διαπραγματευτή από Μέλος σύμφωνα με 
την παρ. 4 του άρθρου 2 της παρούσας, η Εταιρεία υπο- 
χρεούται να προβεί σε άμεση αντικατάσταση του Ειδικού 
Διαπραγματευτή και να γνωστοποιήσει στο Χ.Α.Α. και 
στην Επιτροπή Κεφαλαιαγοράς τον αντικαταστάτη. 

5. Το Χ.Α.Α. δημοσιοποιεί άμεσα στο Ημερήσιο Δελτίο 
Τιμών, την για οποιαδήποτε αιτία παύση διενέργειας ειδι¬ 
κής διαπραγμάτευσης σε μετοχή από Μέλος του. 

Άρθρο 11 
Ισχύς 

Η παρούσα απόφαση ισχύει από την ημερομηνία λήψης 
της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

